Príloha č. 1 Informatívny Opis predmetu zákazky k výzve vyhlasovanej v rámci zriadeného DNS

**Tento opis predmetu zákazky je informatívny, slúži výlučne na ilustráciu. Presný opis predmetu zákazky bude uvedený v konkrétnej výzve v rámci zriadeného DNS.**

1. Predmetom zákazky je dodanie tovaru pod názvom **POTRAVINY** a poskytnutie s tým súvisiacich služieb.
2. Súčasťou predmetu zákazky je aj dovoz na miesto určené verejným obstarávateľom.
3. Množstvo požadovaného tovaru: množstvo je uvedené pri každej položke samostatne, s uvedením požadovanej mernej jednotky(ks, balenie, liter, kilogram, a. i.).
4. Lehota dodania tovaru: bude uvedená v konkrétnej výzve v rámci zriadeného DNS .
5. Miesto dodania tovaru: bude uvedené v konkrétnej výzve v rámci zriadeného DNS v množstve podľa čiastkovej objednávky s uvedením čísla Rámcovej zmluvy, z ktorej sa bude čerpať.
6. Minimálne požiadavky na zloženie tovaru – špecifikácia predmetu zákazky:

Kategória č. 1: Chlieb a pečivo

**Kategória 1: Chlieb a pečivo**

Špecifikácia predmetu zákazky a požiadavky na predmet zákazky:

1. Predmetom zákazky je nákup a dodávka **čerstvého** chleba a pečiva, nie dopekané zo zmrazených polotovarov a nie rozmrazené (podľa vyhlášky č. 24/2014 Z.z. MP a RV SR o pekárenských, cukrárenských výrobkoch a cestovinách). Tovar musí byť dodaný nepoškodený v čerstvom stave v najvyššej kvalite, prvej akostnej triedy, s vysledovateľnosťou pôvodu v súlade s platnou legislatívnou SR a EÚ.
2. Súčasťou predmetu zákazky sú aj súvisiace služby spojené s dopravou na miesto dodania, naložením a vyložením dodávaného tovaru do skladu na miesto určenia. Obaly, označenie a preprava musia byť v súlade s ustanoveniami zákona č. 152/1995 Z. z. o potravinách v platnom znení, vrátane vykonávacích predpisov k tomuto zákonu a ďalších všeobecne záväzných platných predpisov, noriem a Potravinového kódexu SR. Doprava tovaru do miesta plnenia musí byť vykonávaná vozidlami s oprávnením a schválením na prepravu potravín v súlade s platnými všeobecne záväznými predpismi SR alebo iným ekvivalentným dokladom vydaný príslušným orgánom členského štátu Európskej Únie, v kvalite podľa technických podmienok prevozu potravín v súlade s Potravinovým kódexom SR. Dokument o schválení musí byť platný počas celej platnosti zmluvy a nepretržite prítomný vo vozidle. Verejný obstarávateľ/kupujúci si vyhradzuje právo skontrolovať vhodnosť vozidiel podľa požiadavky. Dodávateľ bude tovar dodávať vlastnými zamestnancami alebo prostredníctvom prepravcu. V prípade, ak dodávateľ dodá tovar prostredníctvom prepravcu, ale iným spôsobom než vlastnými zamestnancami, zodpovedá v celom rozsahu tak, akoby tovar dodával sám.
3. Predmet zákazky musí spĺňať všetky zákonom stanovené normy pre daný predmet zákazky a musí spĺňať všetky požiadavky na zdravotne nezávadný tovar.
4. Predpokladané množstvá tejto časti predmetu zákazky sú iba orientačné, určené na základe predchádzajúcej spotreby kupujúceho. Množstvá jednotlivých druhov tovaru budú upresnené pravidelnými objednávkami.
5. Kupujúci je oprávnený neodobrať celkové predpokladané množstvo tovaru (predpokladaný počet jednotiek za 6 mesiacov). Predmetom fakturácie bude len skutočne objednaný a dodaný druh tovaru ako aj skutočne objednané a dodané množstvo tovaru na základe objednávky kupujúceho podľa nevyhnutnej potreby kupujúceho počas trvania rámcovej dohody. Objednávky objednávateľa nebudú limitované minimálnym množstvom objednávaného tovaru ani minimálnou cenou za objednávky od objednávateľa. Dodávateľ predáva tovar bez záložného práva ako aj iných práv zodpovedajúcich právam tretích osôb k cudzej veci.
6. Dodávka chleba a pečiva je požadovaná v lehote, v ktorej z doby spotreby vyznačenej na dodanom tovare **neuplynula viac ako 1/3**.
7. Podľa Potravinového kódexu SR kupujúci nepreberie od predávajúceho predmet zákazky, ktorý nie je viditeľne čerstvý, resp. ktorému z doby spotreby vyznačenej na dodanom tovare uplynula viac ako 1/3.
8. Dodaný tovar musí spĺňať všetky predpisy zodpovedajúce potravinárskemu kódexu. Tovar musí byť označený na obale v súlade s § 9 zákona č. 152/1995 Z.z. v znení neskorších predpisov o potravinách a § 3 Výnosu Ministerstva pôdohospodárstva Slovenskej republiky a Ministerstva zdravotníctva Slovenskej republiky.
9. Odkaz technickej špecifikácie na obchodnú značku alebo výrobcu tovaru je uvádzaný z dôvodu garantovania minimálnych kvalitatívnych parametrov tovaru. Pripúšťa sa tovar podľa technickej špecifikácie nahradiť ekvivalentným tovarom rovnakých alebo lepších vlastností a kvality. Dôkazné bremeno o súlade vlastností s požadovanými parametrami je na strane uchádzača.
10. Predávajúci sa zaväzuje kupujúcemu znížiť jednotkové ceny kedykoľvek počas trvania zmluvy, a to v prípade zavedenia tzv. akciových cien tovaru na trhu predávajúcim (ďalej len „**akciové ceny**“), a to aj bez vyzvania kupujúcim, priamo znížením ceny vo faktúre vystavenej a doručenej kupujúcemu po dodaní tovaru, ktorého sa akciové ceny týkajú.
11. V prípade porušenia platných právnych predpisov, týkajúcich sa zabezpečenia bezpečnosti potravín zo strany Dodávateľa a prípadného zistenia tohto porušenia zo strany kontrolného orgánu, preberá Dodávateľ na seba všetky náklady, súvisiace s prípadným sankčným postihom Objednávateľa kontrolným orgánom
12. Dodávané výrobky musia byť čerstvé (chlieb aj keď má viacdennú spotrebu), sladké pečivo podľa potreby aj balené. V prípade, že dodávané tovary budú balené v obale, musia byť označené v štátnom jazyku s min. údajmi (názov výrobku, krajinu pôvodu, výrobcu, hmotnosť výrobku, dátum spotreby, spôsob skladovania, zoznam zložiek vo výrobku) v súlade s Nariadením EP a Rady EÚ č.1169/2011, Vyhláškou MPRV SR č. 243/2015 Z.z. a Zákonom č. 152/1995 Z. z. o potravinách. Porušenie tejto povinnosti sa považuje za hrubé porušenie zmluvných podmienok. Musia byť dodávané v 1. akosti, kvalite a s dokladmi zodpovedajúcimi platným právnym predpisom, veterinárnym a hygienickým normám, tovar musí spĺňať požiadavky Zákona 152/1995 Z.z v znení neskorších predpisov. Tovar musí byť prepravovaný v hygienicky nezávadných obaloch. Prepravné obaly určené na prepravu pekárskych výrobkov sa nesmú používať na iné účely. **Dodací list** pri každej dodávke musí obsahovať: množstvo a jednotkovú cenu tovaru, sumár za celú dodávku bez DPH a vyznačenie % DPH. Kupujúci pri realizácii dodávok tovaru predávajúcim, bude vykonávať kontrolu preberaného tovaru z dôvodu overenia, či dodaný tovar má požadovanú kvalitu a spĺňa parametre čerstvosti napr. overením aký čas zostáva do dátumu spotreby resp. dátumu minimálnej trvanlivosti. Tovar bude preberať na základe senzorickej analýzy t. j na základe zmyslového posúdenia – farba, vôňa tovaru, chuť. Tovary nesmú javiť známky porušenia obalu, vlhkosti. V prípade, ak predávajúci poruší zásadu čerstvosti a kvality dodaného tovaru, kupujúci tento tovar nepreberie a bude sa to považovať za hrubé porušenie rámcovej dohody a kupujúcemu vznikne právo na okamžité odstúpenie od zmluvy. Túto skutočnosť vyznačí na dodacom liste a vadný tovar odovzdá vodičovi, ktorý ho odoberie späť. Predávajúci je povinný na vlastné náklady zrejmé vady dodávok tovaru okamžite odstrániť, najneskôr do 24 hodín dodávky vadného tovaru. Za chyby zrejmé už pri odbere sa považujú aj tie chyby, ktoré od začiatku robia tovar neupotrebiteľným. Kupujúci má právo odmietnuť prevziať tovar, ktorý nie je dodaný riadne a/alebo včas a/alebo v súlade s touto rámcovou dohodou a/alebo ďalšími podmienkami určenými v objednávke.
13. Ide konkrétne o tieto tovary v predpokladaných množstvách na 48 mesiacov:

|  |  |  |  |  |  |
| --- | --- | --- | --- | --- | --- |
| **Pol. č.** | **Názov** | **MJ** | **Predpokladaný počet jednotiek za 48 mesiacov** | **Predpokladaný počet jednotiek za 12 mesiacov** | **Predpokladané miesto dodania** |
| 1 | Chlieb zemiakový 1000 g, / krájaný bal./ | ks | 8 000 | 2 000 | Centrum sociálnych služieb Letokruhy v Žiline |
| 2 | Chlieb konzumný 1000g /krájaný bal./ | ks | 16 000 | 4 000 | Centrum sociálnych služieb Letokruhy v Žiline |
| 3 | Chlieb ražný 500g /krájaný bal./ | ks | 2 000 | 500 | Centrum sociálnych služieb Letokruhy v Žiline |
| 4 | Chlieb špaldový 500g /krájaný bal./ | ks | 800 | 200 | Centrum sociálnych služieb Letokruhy v Žiline |
| 5 | Chlieb tmavý 1000g /krajaný bal./ | ks | 1 600 | 400 | Centrum sociálnych služieb Letokruhy v Žiline |
| 6 | Chlieb lámankový 500g /krájaný bal./ | ks | 800 | 200 | Centrum sociálnych služieb Letokruhy v Žiline |
| 7 | Chlieb grahamový 500g /krajaný bal./ | ks | 1 600 | 400 | Centrum sociálnych služieb Letokruhy v Žiline |
| 8 | cesnakový uzol 70g | ks | 4 800 | 1 200 | Centrum sociálnych služieb Letokruhy v Žiline |
| 9 | Sendvič-veka 400g grahamový /krájaný bal./ | ks | 4 000 | 1 000 | Centrum sociálnych služieb Letokruhy v Žiline |
| 10 | Sendvič-veka 400g /krájaný bal/ | ks | 8 000 | 2 000 | Centrum sociálnych služieb Letokruhy v Žiline |
| 11 | Rožok tmavý 50g | ks | 12 000 | 3 000 | Centrum sociálnych služieb Letokruhy v Žiline |
| 12 | Rožok hladký 50g | ks | 60 000 | 15 000 | Centrum sociálnych služieb Letokruhy v Žiline |
| 13 | Rožok grahamový 60g | ks | 36 000 | 9 000 | Centrum sociálnych služieb Letokruhy v Žiline |
| 14 | Banketka (rožok) 25g | ks | 4 000 | 1 000 | Centrum sociálnych služieb Letokruhy v Žiline |
| 15 | Vianočka tuková 400g /balená/ | ks | 3 200 | 800 | Centrum sociálnych služieb Letokruhy v Žiline |
| 16 | Vianočka Straciatella 400g /balená/ | ks | 3 200 | 800 | Centrum sociálnych služieb Letokruhy v Žiline |
| 17 | Vianočka cereál 400g /balená/ | ks | 2 400 | 600 | Centrum sociálnych služieb Letokruhy v Žiline |
| 18 | Žemľa 50g | ks | 10 000 | 2 500 | Centrum sociálnych služieb Letokruhy v Žiline |
| 19 | Žemľa grahamová 55g | ks | 10 000 | 2 500 | Centrum sociálnych služieb Letokruhy v Žiline |
| 20 | Kaiser žemľa 50g | ks | 10 000 | 2 500 | Centrum sociálnych služieb Letokruhy v Žiline |
| 21 | Pletenka 100g | ks | 2 400 | 600 | Centrum sociálnych služieb Letokruhy v Žiline |
| 22 | Lupačka-makovka rožok s posypom 46g | ks | 32 000 | 8 000 | Centrum sociálnych služieb Letokruhy v Žiline |
| 23 | Kaiser cereálna 50g | ks | 8 000 | 2 000 | Centrum sociálnych služieb Letokruhy v Žiline |
| 24 | Rožok so slaninkou 70g | ks | 1 600 | 400 | Centrum sociálnych služieb Letokruhy v Žiline |
| 25 | Koláč s náplňou 80g-rôzne druhy /balený/ | ks | 1 200 | 300 | Centrum sociálnych služieb Letokruhy v Žiline |
| 26 | Osie hniezdo 100g | ks | 4 000 | 1 000 | Centrum sociálnych služieb Letokruhy v Žiline |
| 27 | Oškvarkový pagáč 50g | ks | 4 000 | 1 000 | Centrum sociálnych služieb Letokruhy v Žiline |
| 28 | Taštička pľundrová 80g /bal./ | ks | 8 000 | 2 000 | Centrum sociálnych služieb Letokruhy v Žiline |
| 29 | Šatôčka plnená 70g /viac druhov/ | ks | 4 000 | 1 000 | Centrum sociálnych služieb Letokruhy v Žiline |
| 30 | Šiška pečená plnená 50g /viac druhov/ | ks | 5 600 | 1 400 | Centrum sociálnych služieb Letokruhy v Žiline |
| 31 | Štrúdľa /viac druhov/ 80g | ks | 1 600 | 400 | Centrum sociálnych služieb Letokruhy v Žiline |
| 32 | Závin s náplňou/kakaová,maková/ 400g | ks | 5 200 | 1 300 | Centrum sociálnych služieb Letokruhy v Žiline |
| 33 | Mini závin makový /viac druhov/ 200g | ks | 2 000 | 500 | Centrum sociálnych služieb Letokruhy v Žiline |
| 34 | Mufin 60g /viac druhov/ | ks | 2 800 | 700 | Centrum sociálnych služieb Letokruhy v Žiline |
| 35 | Pizza slimák 80g | ks | 2 400 | 600 | Centrum sociálnych služieb Letokruhy v Žiline |
| 36 | Pečivo čajové 220g /bal./ | ks | 3 200 | 800 | Centrum sociálnych služieb Letokruhy v Žiline |
| 37 | Koláčik linecký 180g/bal./ | ks | 1 200 | 300 | Centrum sociálnych služieb Letokruhy v Žiline |
| 38 | Croissant s náplňou viac druhov 60g | ks | 4 000 | 1 000 | Centrum sociálnych služieb Letokruhy v Žiline |
| 39 | Croissant sójový 60g | ks | 3 200 | 800 | Centrum sociálnych služieb Letokruhy v Žiline |
| 40 | Strúhanka 500g | ks | 6 000 | 1 500 | Centrum sociálnych služieb Letokruhy v Žiline |
| 41 | Parené buchty 300g - 500g | ks | 2000 | 500 | Centrum sociálnych služieb Letokruhy v Žiline |
| 42 | Parené knedle 500g-600g | ks | 4000 | 1 000 | Centrum sociálnych služieb Letokruhy v Žiline |
| 43 | buchta tvarohová 50 g | ks | 2 400 | 600 | Centrum sociálnych služieb Letokruhy v Žiline |
| 44 | buchta lekvárová 50 g | ks | 1 200 | 300 | Centrum sociálnych služieb Letokruhy v Žiline |
| 45 | rožok tukový sladký /bez maku/ 50g | ks | 2 400 | 600 | Centrum sociálnych služieb Letokruhy v Žiline |
| 46 | ľanový rožok 50g | ks | 1 200 | 300 | Centrum sociálnych služieb Letokruhy v Žiline |
| 47 | Bábovka kakaová, 400 g | ks | 1 600 | 400 | Centrum sociálnych služieb Letokruhy v Žiline |
| 48 | Bábovka mramorová, 250 g | ks | 2 400 | 600 | Centrum sociálnych služieb Letokruhy v Žiline |
| 49 | Pudingový slimák, 68gr | ks | 2 400 | 600 | Centrum sociálnych služieb Letokruhy v Žiline |
| 50 | Moravský koláč, 100gr | ks | 2 400 | 600 | Centrum sociálnych služieb Letokruhy v Žiline |